b'\n_START_ARTICLE_\nSalon Piivolley\n_START_SECTION_\nHistoria\n_START_PARAGRAPH_\nVuonna 1999 syntyi ajatus Salon seudun miesten huippulentopallojoukkueiden yhdist\xc3\xa4misest\xc3\xa4. Lentopallossa menestyst\xc3\xa4 1990-luvulla niitt\xc3\xa4nyt Perttelin Peikot yhdistyi Salon Viestin kanssa yhdeksi joukkueeksi 1999. Nimeksi joukkuelle vakiintui Salon Piivolley._NEWLINE_Uusi seura p\xc3\xa4\xc3\xa4si heti mitalien makuun, kun se voitti kaudella 2001 SM-pronssia. Lis\xc3\xa4ksi joukkue otti Suomen Cupin hopeaa palkintokaappiinsa. Kaudella 2003 joukkuetta ravisteli dopingkohu, kun Piivolleyn pelaaja k\xc3\xa4r\xc3\xa4hti dopingista. Dopingk\xc3\xa4ryn taustalla eiv\xc3\xa4t kuitenkaan olleet joukkueen valmentajat tai muu henkil\xc3\xb6kunta. Pelaaja toimi itsen\xc3\xa4isesti ottaessaan kiellettyj\xc3\xa4 aineita. Kausi kirkastui kuitenkin hieman kun joukkue otti seuran historian ensimm\xc3\xa4isen Suomen Cupin voiton. _NEWLINE_Kaudella 2004 Piivolley p\xc3\xa4\xc3\xa4si j\xc3\xa4lleen mitalien makuihin, kun joukkue otti SM-hopeaa sek\xc3\xa4 Suomen Cupin hopeaa. SM-finaalisarjassa joukkue h\xc3\xa4visi Pielaveden Sampolle. Kaudella 2005 sama kaava toistui j\xc3\xa4lleen kun Piivolley oli h\xc3\xa4vi\xc3\xa4v\xc3\xa4n\xc3\xa4 osapuolena finaalisarjassa Pielaveden Sampoa vastaan. Kaudella 2006 joukkue eteni j\xc3\xa4lleen SM-finaaleihin, mutta ei pystynyt ottamaan Suomen mestaruutta viel\xc3\xa4 Saloon. T\xc3\xa4ll\xc3\xa4 kertaa Salon Piivolleyta parempi oli Tampereen Isku-Volley. Kaudella 2007 Piivolley otti pronssia SM-liigassa, kun se kaatoi Isku-Volleyn t\xc3\xa4ll\xc3\xa4 kertaa. Tilille kertyi my\xc3\xb6s Suomen Cupin hopea. Kausi 2008 p\xc3\xa4\xc3\xa4ttyi salolaisten osalta puoliv\xc3\xa4lieriin, kun Isku-Volley eteni v\xc3\xa4lieriin 3-0 otteluvoitoin._NEWLINE_Kaudet 2009\xe2\x80\x932011 p\xc3\xa4\xc3\xa4ttyiv\xc3\xa4t my\xc3\xb6s Piivolleyn osalta jo pudotuspelien avauskierroksilla ja menestys j\xc3\xa4i laihaksi my\xc3\xb6s Suomen Cupin osalta. Seura k\xc3\xa4rsi talousvaikeuksista, jotka ajoivat lopulta sen liigalisenssin hylk\xc3\xa4\xc3\xa4miseen ja joukkueen pois sulkemiseen Mestaruusliigasta kauden 2010\xe2\x80\x932011 p\xc3\xa4\xc3\xa4tteeksi. _NEWLINE_Seura meni konkurssiin 2011.\n_START_SECTION_\nMuuta\n_START_PARAGRAPH_\nSalossa ovat pelanneet muun muassa Viron maajoukkuepassari Kert Toobal, Suomen maajoukkueen hakkuri Matti Hietanen sek\xc3\xa4 yleispelaaja Teppo Heikkil\xc3\xa4 sek\xc3\xa4 liberona maajoukkueessa viime vuosina esiintynyt Jesse M\xc3\xa4ntyl\xc3\xa4.'